સૌથી પહેલા તો મેં લાશના ત્રણ ટુકડા કરી નાખ્યાં. તેમનું માથું, ધડ અને હાથ-પગ કાપીને અલગ કરી દીધા. તે પછી ઓરડાના તળિયામાંથી લાકડાનાં ત્રણ પાટિયાં ઉખાડીને લાશના ત્રણે કટકા તેની નીચે બરાબર છુપાવી દીધાં. ત્યાર પછી પાટિયાં ફરીથી એટલી હોશિયારી અને ચાલાકીથી જડી દીધા કે કોઈ પણ માણસની આંખ ત્યાં કંઈ પણ ખોટું થયું હોવાનું જાણી શકે નહીં. ખુદ એ વૃદ્ધની આંખ પણ નહીં. તેનું લોહી આજુબાજુ ક્યાંય ન દેખાય તે માટે હું ખૂબ સચેત હતો. જોકે ક્યાંય પણ લોહીના આવા ડાઘ કે છાંટા પડ્યા ન હતા કે જેને મારે સાફ કરવા પડે.